text: Haderslevs borgmester: Ærgerligt 
  21 september 2010 kl. 15.44
  Indenrigsministeriets nej til at Haderslev Kommune kunne hæve skatten m,ed 10 mill. kr, ærgrer borgmester Jens Chr. Gjesing. "Det ville have mindsket smerten".  
  Trodser ikke regeringen 
  - Nej vi sætter ikke skatten op mod Indenrigsministeriets ønske. Men vi havde naturligvis håbet på, at vi kunne have inddraget pengene, så spareplanerne ville have gjort mindre ondt, siger han til TV SYD og tilføjer:    
  - Pengene ville have lukket et par huller, som vi nu skal spare os ud af.
  
  Må spare i stedet  
  Han peger på, at pengene dels kunne have sat gang i udviklingen på erhvervssiden, dels have mindsket besparelserne på børnepasningssiden. Kommunen ønsker at spare 150 mill. kr i 2011 og yderligere 50 mill. kr. i 2012.   
  Det samlede servicebudget for Haderslev Kommune er på 2,3 milliarder kr.
  